cyanic-selkie/wikianc huggingface dataset:
Ινδικά μαθηματικά
Επιρροή από τον ευρωκεντρισμό
Πιο πρόσφατα, όπως συζητήθηκε στην παραπάνω ενότητα, η άπειρη σειρά του λογισμού για τριγωνομετρικές λειτουργίες (ανακαλύφθηκε από τον Gregory, ο Taylor και Maclaurin στα τέλη του 17ου αιώνα) έχουν περιγραφεί (με αποδείξεις) στην Ινδία, από μαθηματικούς του σχολείου της Κεράλα, αξιοσημείωτα περίπου δύο αιώνες νωρίτερα. Μερικοί μελετητές έχουν προτείνει πρόσφατα ότι η γνώση των αποτελεσμάτων αυτών θα μπορούσε να έχει διαβιβαστεί στην Ευρώπη μέσω της εμπορικής οδού από την Κεράλα από τους εμπόρους και τους Ιησουίτες ιεραποστόλους. Η Κεράλα ήταν σε συνεχή επαφή με την Κίνα και την Αραβία, και, από το 1500, με την Ευρώπη. Η ύπαρξη των διόδων επικοινωνίας και ένα κατάλληλο χρονολόγιο κάνει σίγουρα μια τέτοια μετάδοση εφικτή. Ωστόσο, δεν υπάρχει καμία άμεση απόδειξη, μέσω των σχετικών χειρογράφων, ότι η διαβίβαση αυτή όντως πραγματοποιήθηκε. Σύμφωνα με τον David Bressoud, «δεν υπάρχει καμία απόδειξη ότι το ινδικό έργο των σειρών ήταν γνωστό πέρα από την Ινδία, ή ακόμη και εκτός της Κεράλα, μέχρι τον δέκατο ένατο αιώνα. »
Και οι δύο, Άραβες και Ινδοί μελετητές, έκαναν ανακαλύψεις πριν από το 17ο αιώνα, που θεωρούνται πλέον μέρος του λογισμού. Ωστόσο, δεν ήταν στην ίδια θέση, όπως ήταν ο Νεύτωνας και ο Leibniz, για να «συνδυάσουν πολλές διαφορετικές ιδέες στο πλαίσιο των δύο κεντρικών θεμάτων της παραγώγου και του ολοκληρώματος, που δείχνουν τη σύνδεση μεταξύ των δύο, και να μετατρέψουν τον λογισμό στο μεγάλο εργαλείο για την επίλυση των προβλημάτων που έχουμε σήμερα ». Η πνευματική σταδιοδρομία τόσο του Νεύτωνα όσο και του Leibniz είναι καλά τεκμηριωμένες και δεν υπάρχει καμία ένδειξη ότι το έργο τους δεν είναι  δικό τους? Ωστόσο, δεν είναι γνωστό με βεβαιότητα αν οι άμεσοι προκάτοχοί του Νεύτωνα και του Leibniz, "συμπεριλαμβανομένων, ιδίως, του Fermat και του Roberval, έμαθαν μερικές από τις ιδέες των ισλαμικών και των ινδικών μαθηματικών μέσω πηγών που δεν είμαστε σε θέση να γνωρίζουμε ακόμη και τώρα.» Αυτό είναι ένας ενεργός τομέας της τρέχουσας έρευνας, κυρίως στις χειρόγραφες συλλογές της Ισπανίας και του Μαγκρέμπ, έρευνα που τώρα ακολουθείται, μεταξύ άλλων θέσεων, από το Centre National de Recherche Scientifique στο Παρίσι.
Εξωτερικοί Σύνδεσμοι
Κατηγορία:Ιστορία των Μαθηματικών Κατηγορία:Επιστήμες και τεχνολογία στην Ινδία
Πανελλήνιο πρωτάθλημα ανώμαλου δρόμου ανδρών 1908
Tο Β΄ Πανελλήνιο πρωτάθλημα ανώμαλου δρόμου ανδρών του 1908 διεξήχθη στις 6 Απριλίου 1908, στην Αθήνα με την εκκίνηση και τον τερματισμό να γίνονται στο Παναθηναϊκό Στάδιο. Μετείχαν τρεις αθλητικές ομάδες στον ομαδικό αγώνα: Εθνικός Γ.Σ., Πανελλήνιος Γ.Σ. και Πειραϊκός Σύνδεσμος. Νικητής αναδείχθηκε ο Εθνικός Γ.Σ. και κατέκτησε το επαμειβόμενο κύπελλο του Βασιλιά της Ιταλίας Βιτόριο Εμμανουήλ.
Χρονικό του αγώνα
Η διαδρομή στην οποία διεξήχθη ο ανώμαλος δρόμος είχε συνολικό μήκος 12.000μ. Η εκκίνηση δόθηκε στο Παναθηναϊκό Στάδιο στις 4:00μμ. Οι δρομείς έτρεξαν προς το λόφο του Κοκκιναρά και επέστρεψαν στο Στάδιο στις 4:45 περίπου. Στη νικήτρια ομάδα των αγώνων απονεμήθηκε το βαρύτιμο ασημένιο Κύπελλο, επίχρυσο εσωτερικά, που είχε προσφέρει ο Ιταλός βασιλέας Βιτόριο Εμμανουέλε την προηγούμενη χρονιά. Το κατέκτησε ο Εθνικός Γ.Σ. και αμέσως μετά τη λήξη του αγώνα ο πρίγκηπας Γεώργιος ανήγγειλε το αποτέλεσμα τηλεγραφικά στον βασιλιά της Ιταλίας.
Πηγές
Κατηγορία:Στίβος το 1908 Ανδρων Κατηγορία:Διοργανώσεις στίβου στην Αθήνα
Γκας Σταύρος
Ο '''Γκας Α. Σταύρος' (αγγλ. Gus A. Stavros'', 1 Φεβρουαρίου 1925 – 18 Οκτωβρίου 2022) ήταν Αμερικανός επιχειρηματίας και ευεργέτης ελληνικής καταγωγής.
Οικογένεια και σπουδές
Ο Σταύρος γεννήθηκε στο Νιου Τζέρσεϊ των ΗΠΑ. Ο πατέρας του, ο Αντώνιος, γεννήθηκε στην Κρήτη και μετανάστευσε στις ΗΠΑ το 1912, όπου μετά από χρόνια απέκτησε τελικώς δικό του εστιατόριο. Η σύζυγός του και μητέρα του Γκας, η Ελισάβετ Κουρασμένου (Elizabeth Kourasmenos), είχε έλθει επίσης από την Ελλάδα και εργαζόταν ως ταμίας στην επιχείρηση του συζύγου της. Ο Σταύρος αρχικώς εργάσθηκε στο εστιατόριο «Twin Diner» του πατέρα του στην πόλη Ελίζαμπεθ (Νιου Τζέρσεϊ). Κέρδισε μια υποτροφία για να σπουδάσει στο Πανεπιστήμιο Κολούμπια, το οποίο και έπραξε, αλλά μόλις ένα έτος μετά την εγγραφή του, το 1942, διέκοψε τις σπουδές του προκειμένου να υπηρετήσει στον αμερικανικό στρατό, εξαιτίας του Β΄ Παγκόσμιου Πολέμου. Πολέμησε στο Δυτικό Μέτωπο, και παρασημοφορήθηκε με το παράσημο Purple Heart και το Μετάλλιο Ορειχάλκινου Αστέρα μετά τον τραυματισμό του στις 19 Ιανουαρίου 1945, που είχε ως αποτέλεσμα να μείνει παράλυτος στο αριστερό χέρι του (κάτω από τον καρπό).
Επιστρέφοντας από τον πόλεμο, ο Σταύρος συνέχισε τις σπουδές του στο Κολούμπια, από όπου απεφοίτησε το 1948.
Σταδιοδρομία
Τη δεκαετία του 1960 ο Σταύρος ίδρυσε την εταιρεία «Better Business Forms» με έδρα την πόλη Πίνελας Παρκ της Φλόριντα. Η εταιρεία άρχισε με τρεις εργαζόμενους και κατέληξε να απασχολεί 550. Το 1984 ο Σταύρος την πούλησε έναντι 12,5 εκατομμυρίων δολαρίων.
Ο επιχειρηματίας ίδρυσε επίσης το «Stavros Institute» το 1989 και το «Pinellas Education Foundation» το 1986, δύο ιδρύματα με σκοπό τη βελτίωση της ποιότητας της δημόσιας παιδείας στην Κομητεία Πίνελας της Φλόριντα, μια κομητεία με πληθυσμό σχεδόν ένα εκατομμύριο.
Ο Σταύρος διετέλεσε πρόεδρος του Ιδρύματος του Πανεπιστημίου της Νότιας Φλόριντα (USF) μέχρι τον Ιανουάριο του 2003, οπότε διορίσθηκε μέλος του πρυτανικού συμβουλίου της πανεπιστημιόπολης του πανεπιστημίου αυτού στο Σαιντ Πίτερσμπεργκ. Κατά τη διάρκεια της θητείας του ο Σταύρος υπεστήριξε την αναβάθμιση της ασφάλειας σε όλες τις δημόσιες πανεπιστημιοπόλεις της Φλόριντα. Επίσης επέκρινε την ανικανότητα του πολιτειακού συστήματος πανεπιστημίων της Φλόριντα (που είχε τη χειρότερη αναλογία αριθμού φοιτητών ανά καθηγητή στη χώρα) να προσελκύσει κορυφαίους καθηγητές εξαιτίας ελλείψεως χρηματοδοτήσεως, δηλώνοντας ότι «πρέπει να έχουμε ποιοτικούς καθηγητές, πρέπει να αυξήσουμε τα δίδακτρα».
Ο Σταύρος ήταν επίσης φίλαθλος του μπέιζμπολ και κατείχε το 1% της επαγγελματικής ομάδας Tampa Bay Rays.
Προσωπική ζωή
Ο Σταύρος νυμφεύθηκε τη Φράνσις Σω (Frances Shaw) το 1948. Παρέμειναν παντρεμένοι επί σχεδόν εβδομήντα χρόνια, μέχρι τον θάνατό της, και απέκτησαν τρία τέκνα: την Έλεν, τον Πωλ και τον Μαρκ. Από το 1958 διέμεναν στην Κομητεία Πίνελας της Φλόριντα.
Ο Γκας Σταύρος απεβίωσε στις 18 Οκτωβρίου 2022 σε ηλικία 97 ετών, πέντε χρόνια μετά τον θάνατο της συζύγου του.
Παραπομπές
Κατηγορία:Αμερικανοί επιχειρηματίες Κατηγορία:Αμερικανοί ελληνικής καταγωγής Κατηγορία:Αμερικανοί ευεργέτες Κατηγορία:Απόφοιτοι του Πανεπιστημίου Κολούμπια
Νησιερός Καρπάθου
Ο Νησιερός ή ο Νισιερός ή ο Νήσαρος ή το Νησάκι είναι μικρή νησίδα στα Δωδεκάνησα με έκταση 0,0042 τ.χλμ., η οποία βρίσκεται στα νότια παράλια της Καρπάθου. Ως οικισμός αναγνωρίστηκε το 2011. Σύμφωνα με την απογραφή του 2011 δεν κατοικείται και σύμφωνα με το σχέδιο Καλλικράτης ανήκει στην τοπική κοινότητα Μενετών που ανήκει στη δημοτική ενότητα Καρπάθου του Δήμου Καρπάθου.
Παραπομπές
Νησιερος
One Night in Vienna
Το "One Night in Vienna" είναι ένα DVD των Scorpions. Ηχογραφήθηκε live κατά τη διάρκεια του Unbreakable World Tour το 2004. Περιλαμβάνει επίσης ένα ντοκιμαντέρ με τίτλο A German Rock Legend.
== Κομμάτια ==
Παραπομπές
Κατηγορία:Βίντεο - Άλμπουμ των Scorpions
Νικόλαος Κοκκίνης
Ο Νικόλαος Κοκκίνης (γενν. στις 16 Ιανουαρίου 1949) είναι Έλληνας πολιτικός και βουλευτής Λασιθίου.
Βιογραφικά στοιχεία
Γεννήθηκε στην Κριτσά Λασιθίου και είναι πτυχιούχος του Τμήματος Μαθηματικών του Αριστοτελείου Πανεπιστημίου Θεσσαλονίκης. Από το 1982 ως το 1989 υπηρέτησε ως πρόεδρος της Κοινότητας Κριτσάς, Πρόεδρος του Nομαρχιακού Γενικού Nοσοκομείου Aγίου Nικολάου και από το 1990 ως το 1991 ως αιρετός νομαρχιακός σύμβουλος.
Πολιτική καριέρα
Στις εκλογές της 10ης Οκτωβρίου του 1993 εξελέγη βουλευτής με το ψηφοδέλτιο του ΠΑΣΟΚ (μέλος του από το 1975) στο Νομό Λασιθίου. Έπειτα από τις εκλογές που διεξήχθησαν το 1996, στην έδρα του εξελέγη ο Μιχάλης Καρχιμάκης. Ο Κοκκίνης προσέφυγε στο Εκλογοδικείο και κέρδισε την έδρα. Ορκίστηκε εκ νέου βουλευτής στις 30 Σεπτεμβρίου 1997. Το 2010 διορίστηκε Διοικητής του Πανεπιστημιακού Γενικού Νοσοκομείου Ηρακλείου (ΠΑΓΝΗ). Από το 1990 ως το 2008 εκλεγόταν ανελλιπώς στην Κεντρική Επιτροπή του Κινήματος.
Τον Δεκέμβριο του 2018 ηγήθηκε πρωτοβουλίας πολιτών και προέβη στην ίδρυση ανεξάρτητης δημοτικής παράταξης με σκοπό να διεκδικήσει τον Δήμο Αγίου Νικολάου. Στις εκλογές της Κυριακής 26 Μαίου 2019 έλαβε στον πρώτο γύρο ποσοστό 37,51% έναντι 43,61% του αντιπάλου του Αντώνη Ζερβού, με τον οποίο θα αναμετρηθεί για τη δημαρχία.
Παραπομπές
Κατηγορία:Έλληνες μαθηματικοί Κατηγορία:Βουλευτές Λασιθίου Κατηγορία:Βουλευτές εκλεγμένοι με το ΠΑΣΟΚ
Κεφάλαιο (οικονομικά)
Κεφάλαιο ονομάζεται οποιοδήποτε περιουσιακό στοιχείο (π.χ. κτίρια, μηχανήματα, γη, διανοητική ιδιοκτησία, χρήματα κλπ.) χρησιμοποιείται στην παραγωγική διαδικασία. Για παράδειγμα ένα κτίριο που στεγάζει εμπορικό κατάστημα είναι κεφάλαιο του τομέα λιανικού εμπορίου, ένα κτήμα που καλλιεργείται είναι κεφάλαιο του αγροτικού τομέα, κοκ. Αποτελεί τον έναν από τους δύο συντελεστές της παραγωγής (ο δεύτερος είναι η εργασία) ενώ κατά άλλες ταξινομήσεις οι συντελεστές είναι τρεις (εργασία, "γη" και κεφάλαιο), και κατά άλλες πάλι τέσσερις (μαζί και με την επιχειρηματικότητα).
Ειδικότερα
«Κεφάλαιο», με μια στενή προσέγγιση, είναι το σύνολο των περιουσιακών στοιχείων μιας επιχείρησης εταιρικής μορφής. Ωστόσο γενικότερα ο όρος «κεφάλαιο» σημαίνει απλά «πλούτος» ανεξάρτητα αν την ιδιοκτησία ή κυριότητα αυτού του πλούτου, δηλ. περιουσιακών στοιχείων, την έχει ο τομέας των επιχειρήσεων, των νοικοκυριών, των επιχειρήσεων ή οργανισμών μη εταιρικής μορφής, ή το κράτος.
Η διάκριση με άλλους συντελεστές της παραγωγής
Κατά την ταξινόμηση των συντελεστών της παραγωγής σε 3 είδη, εργασία, "γη" και κεφάλαιο (δηλαδή εργασία, πρώτες ύλες και κεφάλαιο), οι οικονομολόγοι διακρίνουν μεταξύ των αναλώσιμων υλικών και των μη αναλώσιμων υλικών. Κατά αυτή την έννοια κεφάλαιο ονομάζονται τα στοιχεία του ενεργητικού που παραμένουν αναλλοίωτα κατά την παραγωγική διαδικασία (κεφαλαιουχικός εξοπλισμός). Ωστόσο αυτή η ταξινόμηση είναι προβληματική από επιστημονικής άποψης, για παράδειγμα η έννοια του "αναλλοίωτου" είναι ασαφής από οικονομικής σκοπιάς, ενώ μπορεί να είναι διαφορετική από τεχνολογικής σκοπιάς, χημικής σκοπιάς κ.ο.κ.. Επίσης το κατά πόσο ένα στοιχείο είναι αναλλοίωτο ή μη αναλλοίωτο μπορεί να είναι σχετικό, ανάλογα με το βαθμό απόσβεσης ανά χρήση, την τεχνολογική απαξίωση εξοπλισμού υψηλής τεχνολογίας κ.ο.κ. Άλλωστε η θεμελιώδης λογιστική εξίσωση, ενεργητικό=ίδιο κεφάλαιο + υποχρεώσεις, περιλαμβάνει αθροιστικά όλα τα στοιχεία του ενεργητικού, χωρίς να κάνει διάκριση σε κεφαλαιουχικά και μη κεφαλαιουχικά. Εν ολίγοις η διάκριση αυτή μπορεί να είναι χρήσιμη για πιο ειδικευμένες αναλύσεις, αλλά είναι αμφίβολης χρησιμότητας όσον αφορά τους βασικούς/θεμελιώδεις ορισμούς της οικονομικής θεωρίας. Επίσης είναι ασυνεπής (μη αυτοσυνεπής άρα απορριπτέα ως κομμάτι γενικής θεωρίας), καθώς είναι σαφές αν στην πράξη τα χρηματικά διαθέσιμα κατατάσσονται στο κεφάλαιο και όχι στα αναλώσιμα, αν και είναι επίσης σαφές ότι το χρήμα δε μοιάζει με κάτι που θα ονομάζαμε "κεφαλαιουχικό εξοπλισμό". Έτσι λοιπόν η ταξινόμηση των συντελεστών καταρχήν σε 3 είδη ή καταρχήν σε 2 είδη, και η σχετική ορολογία δεν είναι ακόμα παγιωμένη. Η χρήση του όρου κεφάλαιο μπορεί να έχει μια μικρή ή μεγαλύτερη διαφοροποίηση ανά κλάδο των οικονομικών και της λογιστικής. Για παράδειγμα για τη μακροοικονομική η αύξηση αποθεμάτων των επιχειρήσεων λαμβάνεται εξ ορισμού ως (ανεπιθύμητη) αύξηση των επενδύσεων, δηλαδή αύξηση κεφαλαίου.
Φυσικό Κεφάλαιο
Ως φυσικό κεφάλαιο ορίζεται ο πλούτος που προσφέρεται από τη φύση, δλδ οι πρώτες ύλες, ο αέρας, η θάλασσα και το νερό.
Εξωτερικοί σύνδεσμοι
Κατηγορία:Καπιταλισμός Κατηγορία:Πολιτική οικονομία Κατηγορία:Κεφάλαιο Κατηγορία:Ορολογία οικονομικών
Εμβόλιο πολιομυελίτιδας
Το εμβόλιο της πολιομυελίτιδας χρησιμοποιείται για την πρόληψη της πολιομυελίτιδας. Υπάρχουν δυο τύποι: ο απενεργοποιημένος ιός της πολιομυελίτιδας που χορηγείται με ένεση και ο εξασθενημένος ιός της πολιομυελίτιδας που χορηγείται από το στόμα. Ο Παγκόσμιος Οργανισμός Υγείας συνιστά σε όλα τα παιδιά να εμβολιάζονται κατά της πολιομυελίτιδας. Τα δυο ανωτέρω εμβόλια έχουν εξαλείψει την πολιομυελίτιδα στο μεγαλύτερο ποσοστό του πληθυσμού και έχουν μειώσει τον αριθμό των ασθενών που πάσχουν από αυτήν κάθε χρόνο από 350.000 το 1988 σε 33 το 2018.
Τα απενεργοποιημένα εμβόλια της πολιομυελίτιδας θεωρούνται αρκετά ασφαλή. Μια ήπια ερυθρότητα ή πόνος ενδέχεται να εμφανιστεί στο σημείο της ένεσης. Τα εμβόλια πολιομυελίτιδας που λαμβάνονται από το στόμα έχουν περίπου τρεις πιθανότητες να προκαλέσουν παραλυτική πολιομυελίτιδα, η οποία σχετίζεται με ένα εμβόλιο ανά ένα εκατομμύριο δόσεις. Αυτή η περίπτωση προκύπτει από την σύγκριση 5000 περιστατικών ανά ένα εκατομμύριο ασθενών, οι οποίοι νιώθουν παράλυση μετά από λοίμωξη πολυομυελίτιδας. Και τα δυο εμβόλια θεωρούνται γενικώς ασφαλή να δοθούν στις εγκύους και σε όσους πάσχουν από AIDS.
Ο πρώτος επιτυχημένος εμβολιασμός κατά της πολιομυελίτιδας έγινε από την Χίλαρυ Κοπρόβσκι το 1950, μετά την πόση ενός ζωντανού εξασθενημένου ιού. Το εμβόλιο δεν εγκρίθηκε για χρήση στις ΗΠΑ αλλά χρησιμοποιήθηκε με επιτυχία σε άλλες χώρες. Ένα απενεργοποιημένο εμβόλιο κατά της πολιομυελίτιδας, που αναπτύχθηκε λίγα χρόνια αργότερα από τον Γιόνας Σαλκ, τέθηκε σε χρήση το 1955. Ένα ζωντανό εξασθενημένο εμβόλιο κατά της πολιομυελίτιδας, με χορήγηση από το στόμα, αναπτύχθηκε από τον Άλμπερτ Σάμπιν και τέθηκε σε εμπορική χρήση το 1961.
Το εμβόλιο κατά της πολιομυελίτιδας περιλαμβάνεται στον κατάλογο βασικών φαρμάκων του Παγκόσμιου Οργανισμού Υγείας.
Εξωτερικοί σύνδεσμοι
Κατηγορία:Εμβόλια
Ιωάννης Ζαφειρόπουλος (αγωνιστής)
Ο Ιωάννης Ζαφειρόπουλος (†1854) ήταν αγωνιστής του αγώνα του 1821. Αδερφοί του ήταν ο Κωνσταντίνος και ο Παναγιώτης.
Βιογραφικά στοιχεία
Ο Ιωάννης Ζαφειρόπουλος καταγόταν από τον Αγιάννη της επαρχίας Αγίου Πέτρου Πελοποννήσου. Ο Ιωάννης εμπορευόταν στην Μασσαλία και όταν άρχισε η επανάσταση εγκαταστάθηκε μαζί με τους αδερφούς του στην πατρίδα του. Ήταν ο μικρότερος από τους τρεις και ήταν Φιλικός. Συνεργάστηκε με τα αδέρφια του -και ηγήθηκε μαζί τους- του στρατιωτικού σώματος του Αγίου Ιωάννη. Συμμετείχε σε πολλές μάχες, μεταξύ των οποίων στην Άλωση της Τριπολιτσάς και στην Μάχη του Ναυπλίου, στο οποίο ορίστηκε και διοικητής. Με την εισβολή όμως του Δράμαλη στην Πελοπόννησο αιχμαλωτίστηκε και ελευθερώθηκε με την κατάληψη του Ναυπλίου, στις 30 Νοεμβρίου 1822.
Επιπλέον, συμμετείχε στην Β΄ Εθνοσυνέλευση Άστρους το 1823. Το 1825 έδωσε χρήματα για να απελευθερωθούν τα αδέρφια του, που είχαν αιχμαλωτιστεί στην Μάχη του Κρεμμυδίου. Την ίδια χρονιά εγκαταστάθηκε μαζί με τα αδέρφια του στο Κάστρο Παραλίου Άστρους.
Μετά την απελευθέρωση της Ελλάδας διετέλεσε δήμαρχος Θυρέας (Άστρους) κατά τα έτη 1837-1847. Το 1847 ασχολήθηκε με την πολιτική και εξελέγη βουλευτής και γερουσιαστής. Πέθανε εν ενεργεία στην Αθήνα το 1854 κατά τη μεγάλη χολέρα της Αθήνας. Ήταν παντρεμένος και είχε τρεις κόρες.
Πηγές
Κατηγορία:Αγωνιστές του 1821 Κατηγορία:Έλληνες Γερουσιαστές Κατηγορία:Δήμαρχοι ελληνικών πόλεων Κατηγορία:Έλληνες βουλευτές
Airbus A400M Atlas
Το Airbus A400M Atlas είναι πολυεθνικό τετρακινητήριο turboprop αεροσκάφος μεταφορών στρατιωτικού υλικού. Σχεδιάστηκε από την Airbus Military ως τακτικό μεταγωγικό με στρατηγικές ικανότητες. Η πρώτη πτήση του αεροσκάφους είχε αρχικά προγραμματιστεί για το 2008 αλλά πραγματοποιήθηκε στις 11 Δεκεμβρίου 2009 στην Σεβίλλη της Ισπανίας.
Εξωτερικοί σύνδεσμοι
Κατηγορία:Μεταγωγικά αεροσκάφη Κατηγορία:Αεροσκάφη Airbus Κατηγορία:Εμβολοκινητήρια στρατιωτικά αεροσκάφη
Αντισφαίριση στους Θερινούς Ολυμπιακούς Αγώνες 2016
Στους Θερινούς Ολυμπιακούς Αγώνες του 2016 θα διεξαχθούν τα αγωνίσματα της αντισφαίρισης ανδρών και γυναικών. Οι αγώνες θα γίνουν στο Ολυμπιακό Κέντρο Αντισφαίρισης του Ρίο ντε Τζανέιρο. Συνολικά, 172 αθλητές και αθλήτριες θα πάρουν μέρος στους αγώνες.
Μισέλ Αούν
Ο Μισέλ Ναΐμ Αούν (ميشال نعيم عون,, γεν. 18 Φεβρουαρίου 1935) είναι Λιβανέζος πολιτικός, ο οποίος υπηρέτησε ως πρόεδρος του Λιβάνου από τις 31 Οκτωβρίου 2016 έως τις 30 Οκτωβρίου 2022. Εξελέγη πρόεδρος στις 31 Οκτωβρίου 2016 κατά την 46η εκλογική συνεδρίαση του λιβανέζικου κοινοβουλίου. Είναι μαρωνίτης χριστιανός και ιδρυτής του Ελεύθερου Πατριωτικού Κινήματος.
Πρωθυπουργός
Ο Μισέλ Αούν διορίστηκε στρατηγός του Λιβανέζικου στρατού (επικεφαλής του Λιβανέζικου Στρατού) το 1984. Από τις 22 Σεπτεμβρίου 1988 έως τις 13 Οκτωβρίου 1990 ο Αούν υπηρέτησε στο πρωθυπουργικό αξίωμα της χώρας. Ο Αούν διορίστηκε πρωθυπουργός από τον αναχωρούντα πρόεδρο Αμίν Τζεμαγιέλ ως επικεφαλής της λιβανέζικης κυβέρνησης και προσωρινός πρωθυπουργός. Αυτή η απόφαση οδήγησε στην άνοδο δύο αντίπαλων κυβερνήσεων, αυτή του στρατηγού Αούν και αυτή του πρωθυπουργού Σελίμ Χος.
Ο Αούν κήρυξε "Απελευθερωτικό πόλεμο" ενάντια στις συριακές στρατιωτικές δυνάμεις στις 14 Μαρτίου 1989. Στις 13 Οκτωβρίου 1990, οι συριακές δυνάμεις εισέβαλαν στα προπύργια του Αούν συμπεριλαμβανομένου του προεδρικού παλατιού στη Μπαάμπντα, σκοτώνοντας εκατοντάδες Λιβανέζους στρατιώτες και πολίτες. Ο Αούν διέφυγε στην γαλλική πρεσβεία της Βηρυτού, ενώ αργότερα του χορηγήθηκε άσυλο και έζησε εξόριστος στη Γαλλία μέχρι το 2005.
Ο Αούν επέστρεψε στον Λίβανο στις 7 Μαΐου 2005, έντεκα ημέρες μετά την απόσυρση των συριακών στρατευμάτων από τη χώρα. Το 2006, όντας επικεφαλής του Ελεύθερου Πατριωτικού Κινήματος, υπέγραψε μνημόνιο κατανόησης με την Χεζμπολά, ξεκινώντας μια συμμαχία του Αούν με τη Χεζμπολά που διαρκεί μέχρι σήμερα. Παρά την αιματηρή ιστορία με το καθεστώς του Χαφέζ αλ-Άσαντ, πατέρα του Μπασάρ αλ-Άσαντ, ο Αούν επισκέφθηκε τη Συρία το 2009.
Πρόεδρος
Ο Αούν εξελέγη βουλευτής ηγούμενος του Ελευθέρου Πατριωτικού Μετώπου και του ευρύτερου κοινοβουλευτικού συνασπισμού "Μπλοκ Μεταρρυθμίσεως και Αλλαγής", το οποίο είχε 27 βουλευτές και ήταν το δεύτερο μεγαλύτερο μπλοκ στο κοινοβούλιο. Παρουσίασε την υποψηφιότητά του για την προεδρία, με τους κύριους αντιπάλους του να είναι οι Σαμίρ Τζατζά, Σουλεϊμάν Φραντζίε και Ανρί Ελού. Μετά την εκλογή του διαδέχθηκε τον Μισέλ Σουλεϊμάν στην προεδρία. Η θητεία του Αούν έληξε στις 30 Οκτωβρίου 2022.
Παραπομπές
Κατηγορία:Πρόεδροι του Λιβάνου
Νίκλας Έλιασον
Ο Νίκλας Ελίασον (γενν. 7 Δεκεμβρίου 1995) είναι Σουηδός επαγγελματίας ποδοσφαιριστής ο οποίος αγωνίζεται ως μέσος στην ΑΕΚ. Η μητέρα του έχει καταγωγή από τη Βραζιλία.
Φάλκενμπεργκς ΦΦ
Ο Ελίασον αγωνίστηκε στην πρώτη ομάδα μετά από την άνοδό του από τις ακαδημίες της ομάδας. Σημείωσε 13 ασίστ και ένα γκολ σε 29 συμμετοχές.
ΑΙΚ
Στις 1 Ιανουαρίου 2014, υπέγραψε στην ΑΙΚ.
ΙΦΚ Νόρσεπινγκ
Στις 28 Ιουλίου 2016, ανακοινώθηκε απο την Νόρσεπινγκ σε μορφή δανεισμού. Μετά από πετυχημένες εμφανίσεις με την ομάδα, υπέστη οριστική συμφωνία μεταξύ των 2 πλευρών.
Μπρίστολ Σίτι
Τον Αύγουστο του 2017, η Μπρίστολ Σίτι ανακοίνωσε την απόκτησή του με ποσό περίπου £1.800.000. Έκανε το ντεμπούτο του απέναντι στην Μπέρμιγχαμ Σίτι και πέτυχε το πρώτο του γκολ για την ομάδα ενάντια στην Γουότφορντ στις 22 Αυγούστου 2017.
Νιμ
Τον Ιούλιο του 2020, υπέγραψε στην Νιμ, όπου πέτυχε 4 γκολ σε 30 εμφανίσεις.
ΑΕΚ
Το καλοκαίρι του 2022 υπέγραψε πενταετές συμβόλαιο με την ΑΕΚ, με την οποία κατέκτησε το πρωτάθλημα και το κύπελλο της σεζόν 2022-2023.
Παλίμψηστο του Εφραίμ του Σύρου
Το Παλίμψηστο του Εφραίμ του Σύρου (Λατ. Codex Ephraemi Rescriptus) είναι ένας μεσαιωνικός χειρόγραφος κώδικας που περιέχει τα βιβλία της Καινής Διαθήκης και ένα μέρος των βιβλίων της Παλαιάς Διαθήκης.
Συμβολίζεται με το  C  ή το 04, ενώ φυλάσσεται στην Εθνική βιβλιοθήκη της Γαλλίας στο Παρίσι, όπου καταγράφεται ως ''Gr. 9''.
Ο κώδικας είναι γραμμένος σε κεφαλαιογράμματη τετραγωνισμένη ελληνική γραφή και χρονολογείται στα μέσα του 5ου αιώνα. Η διάσταση της κάθε σελίδας είναι 33x27 εκατοστά. Το υλικό των φύλλων είναι εξαιρετικής ποιότητας περγαμηνή (vellum). Το κείμενο της Καινής Διαθήκης καλύπτει 145 φύλλα.
thumb|right|200px|Matt. 1,2-18 (Tischendorf facsimile)
Υποσημειώσεις
<References/>
Σχετικά κύρια άρθρα
Κατηγορία:Χειρόγραφα της Αγίας Γραφής Κατηγορία:Χειρόγραφα Κατηγορία:Παλαιογραφία
Ανθρωπίναι
Οι Ανθρωπίνες (Homininae) είναι υποοικογένεια των Ανθρωπιδών, η οποία περιλαμβάνει τον άνθρωπο, τον χιμπατζή, τον γορίλα καθώς και συγγενικά με τον άνθρωπο είδη, που έχουν εκλείψει. Περιλαμβάνει όλες τις Ανθρωπίδες, όπως ο Αυστραλοπίθηκος, που εμφανίστηκαν μετά το διαχωρισμό με τους άλλους Μεγάλους Πιθήκους.
Οι Ανθρωπίνες μπορούν να διαιρεθούν περαιτέρω στα φύλα των Γοριλλίνων (γορίλες), και των Ανθρωπίνιων (μπονόμπος, χιμπατζήδες, άνθρωποι). Πιστεύεται ότι οι Ανθρωπίνες διαχωρίστηκαν πριν από οκτώ εκατομμύρια χρόνια.
Δείτε επίσης
Ανθρώπινη εξέλιξη
Εξωτερικοί σύνδεσμοι
Κατηγορία:Παλαιοανθρωπολογία
Οσία Παρασκευή η Επιβατινή (η Νέα)
Οσία Παρασκευή η Επιβατινή ή Νέα είναι αγία της Ορθοδόξου Εκκλησίας και θεωρείται προστάτιδα των Βαλκανίων. Γεννήθηκε στους Επιβάτες ανάμεσα στα χρόνια 910 και 930 και κοιμήθηκε στην Καλλικράτεια της Ανατολικής Θράκης, σε ηλικία 27 ετών.
Η μνήμη της εορτάζεται στις 14 Οκτωβρίου εκάστου έτους.
Νεανική ηλικία
Η οσία Παρασκευή γεννήθηκε στους Επιβάτες, παραθαλάσσια κωμόπολη της Προποντίδας της Θράκης, στις αρχές του 10ου αιώνα. Ήταν κατά σάρκα αδελφή του αγίου Ευθυμίου της Μαδύτου, και καταγόταν από την βυζαντινή οικογένεια Ρετσέλη. Από μικρή ηλικία, ακολουθώντας το κάλεσμα του Ευαγγελίου, έκανε φιλανθρωπίες ανταλλάσσοντας τα ενδύματά της με τα σκισμένα ενδύματα ζητιάνων, ενώ κάποια άλλη στιγμή, μη μπορώντας να βοηθήσει διαφορετικά κάποια ζητιάνα που βρέθηκε στο δρόμο της, της έδωσε τον χρυσό σταυρό της. Η ομορφιά και η καλοσύνη της προσκάλεσαν το ενδιαφέρον πολλών επιφανών και πλουσίων νέων, οι οποίοι τη ζητούσαν σε γάμο, αλλά εκείνη απέρριπτε όλα τα προξενιά.
Προκειμένου να αποφύγει τον γάμο, εγκατέλειψε το σπίτι της, φεύγοντας για την Κωνσταντινούπολη, και μετά από προσκύνημα στα μοναστήρια και τις εκκλησίες, έφτασε με τα πόδια μέχρι την Ηράκλεια, ούτως ώστε να την χάσουν οι γονείς της. Στην Ηράκλεια έμεινε για μικρό χρονικό διάστημα, και κατόπιν επιβιβάστηκε σε πλοίο με προορισμό την Ιερουσαλήμ. Αφού προσκύνησε τα σημεία απ' όπου πέρασε ο Ιησούς Χριστός, μπήκε σε ένα γυναικείο μοναστήρι, όπου έλαβε και την μοναστική κουρά. Μετά από κάποια χρόνια εγκατέλειψε το μοναστήρι για να ζήσει ασκητικό βίο αναχωρητή.
thumb|Η Οσία Παρασκευή η Επιβατινή, σε χαρακτικό του 1817.
Τα τελευταία χρόνια της ζωής της
Στην έρημο παρέμεινε επί πέντε χρόνια με νηστεία και προσευχή, παρακαλώντας τον Θεό να συγχωρέσει τις αμαρτίες της. Κάποια ημέρα της παρουσιάστηκε άγγελος Κυρίου, ο οποίος την πρόσταξε να εγκαταλείψει την έρημο και να επιστρέψει στην γενέτειρά της. Έφτασε στο λιμάνι της Ιόππης (σημερινή ονομασία Γιάφα), απ' όπου ξεκίνησε για τους Επιβάτες. Όταν έφτασε στους Επιβάτες, η όψη της είχε αλλοιωθεί τόσο πολύ από τις ταλαιπωρίες της ερήμου, ώστε δεν την αναγνώρισε κανένας. Αφού προσκύνησε τους τάφους των γονέων της, ξεκίνησε με τα πόδια για την Κωνσταντινούπολη, όπου και προσκύνησε σε διάφορα μοναστήρια και εκκλησίες. Από την Βασιλεύουσα ξεκίνησε να επιστρέψει στους Επιβάτες αλλά σταμάτησε στην Καλλικράτεια, όπου και έμεινε σε ένα παράπηγμα δίπλα στο ναό των Αγίων Αποστόλων, διακονώντας την εκκλησία.
Η φανέρωση του σκηνώματός της στην Καλλικράτεια
Η άγνωστη υπομονετική καλόγρια τάφηκε στο Κοιμητήριο των Ξένων της Καλλικράτειας, ώσπου μετά από χρόνια αποκαλύφθηκε θαυματουργικά το σκήνωμά της (μεταξύ των ετών 1028-1038).
Κάποιος αμαρτωλός είχε πεθάνει και τυχαία τον έθαψαν δίπλα στον τάφο της οσίας Παρασκευής. Την ίδια μέρα κάποιος ενάρετος άνθρωπος της Καλλικράτειας, ονόματι Γεώργιος, ονειρεύτηκε μια βασίλισσα, καθισμένη σε χρυσό θρόνο, και πλαισιωμένη από αγγέλους, να του ζητάει να μεταβεί στα κοιμητήρια για να ξεθάψει και να απομακρύνει το σώμα του αμαρτωλού από δίπλα της: «Απομάκρυνε τις βρομερές σάρκες από δίπλα μου, γιατί εγώ είμαι ήλιος και φως και δεν αντέχω τη δυσωδία». Εκείνος όμως, σκεπτόμενος ότι πιθανόν είναι πειρασμός του διαβόλου, αδιαφόρησε για το ενύπνιο και δεν εκτέλεσε την διαταγή της οσίας Παρασκευής. Την ονειρεύτηκε και δεύτερη φορά, αλλά αδιαφόρησε το ίδιο.
Την τρίτη φορά την ονειρεύτηκε νευριασμένη να τον απειλεί ότι θα μετανοιώσει πικρά για την αδιαφορία του. Τότε εκείνος την ρώτησε: «Και ποια είσαι κυρία μου;», και η οσία του απάντησε «Ονομάζομαι Παρασκευή και είμαι από τους Επιβάτες». Έντρομος ο Γεώργιος ειδοποίησε τους κατοίκους της Καλλικράτειας ότι στο Κοιμητήριο των Ξένων είναι θαμμένη μια αγία γυναίκα, η οποία του εμφανίστηκε σε όνειρο τρεις φορές. Το ίδιο όνειρο μαρτύρησε ότι είδε και μια γυναίκα ονόματι Μαρία.
Τότε ο λαός της Καλλικράτειας πήγε με εκκλησιαστική πομπή στα Κοιμητήρια, σαν να επρόκειτο να βρει μέγα θησαυρό. Πλησιάζοντας στον τάφο της οσίας Παρασκευής αισθάνθηκαν μια μεγάλη ευωδία, και σκάβοντας βρήκαν το σκήνωμα της αγίας άφθαρτο, σαν να κοιμόταν.
Οι κάτοικοι μετέφεραν το σκήνωμα μέσα στην εκκλησία και το τοποθέτησαν σε σκαλιστή λάρνακα που την είχε φτιάξει κάποιος κάτοικος από το Οικονομείο. Εκεί το σκήνωμα θαυματουργούσε συνεχώς, με αποτέλεσμα να προκαλέσει το ενδιαφέρον του αυτοκράτορα, ο οποίος ως ένδειξη ευγνωμοσύνης ανακαίνισε την εκκλησία των Αγίων Αποστόλων στην Καλλικράτεια.
Περιπέτειες του σκηνώματός Της
Στην Καλλικράτεια το σκήνωμα της Οσίας Παρασκευής θαυματουργούσε τόσο, ώστε η φήμη της ξεπέρασε γρήγορα τα Βαλκάνια και έφτασε μέχρι και τη Ρωσία. Κατά το 1238, ο Τσάρος των Βουλγάρων Ασάν Β΄, έπεισε τους Λατίνους (που κατείχαν τότε την Κωνσταντινούπολη) να του δώσουν το σκήνωμα, το οποίο πήρε το δρόμο για το Τύρνοβο της Βουλγαρίας. Εκεί παρέμεινε μέχρι το 1389, οπότε και μεταφέρθηκε στο Βελιγράδι.
Αφού λοιπόν η Ιερά Σύνοδος αναγκάστηκε να συμφωνήσει, το σκήνωμα πήρε με άκρα μυστικότητα το δρόμο για το Ιάσιο της Ρουμανίας, όπου και βρίσκεται μέχρι σήμερα. Από τότε θεωρείται η Πολιούχος όλης της Ρουμανίας και η ημέρα της γιορτής της είναι Εθνική Αργία.
Διεκδικήσεις της εθνικότητάς Της
Έτσι, καλείται από τους Βούλγαρους ως Βουλγάρα (Петка Българска), από τους Σέρβους ως Σέρβα (Света Петка ή Параскева Сербская) ενώ τελευταία και από τους Ρουμάνους που κατέχουν το σκήνωμα από το 1641, ως Παρασκευή του Ιασίου (Cuvioasa Parascheva de la Iași).
Ναοί
Προς τιμήν της Οσίας Παρασκευής έχουν κτισθεί στην Ελλάδα τρεις ναοί, στα μέρη όπου κατέφυγαν ανατολικοθρακιώτες πρόσφυγες προερχόμενοι από τόπους που συνδέθηκαν με την αγία όπως οι Επιβάτες και η Καλλικράτεια της Ανατολικής Θράκης:
Επίσης η ορθόδοξη ενορία της πόλης Τίας της νήσου Λανθαρότε των Καναρίων Νήσων, τιμάται επ΄ονόματι της Οσίας Παρασκευής της Επιβατινής (και υπάγεται πνευματικά στην Ιερά Μητρόπολη Ισπανίας).
Απολυτίκιον
Ήχος α΄, Εν Ἰορδάνη <div lang="grc" class="polytonic" style="font-family: Athena, Gentium, Palatino Linotype, Arial Unicode MS, Lucida Sans Unicode, Lucida Grande, Code2000; font-family /**/:inherit;"> «Τῆς χαμαιζήλου τρυφῆς σοφῶς τὴν ἀπόλαυσιν, ὑπεριδοῦσα πρὸς θεῖα ἤρθης σκηνώματα, καὶ τῶν ἰάσεων τοῖς πιστοῖς πηγὴν κατέλιπες, τὸ ἱερόν σου σκῆνος Μῆτερ πανεύφημε, Ἐπιβατῶν τὸ καύχημα τὸ σεπτόν, καὶ βεβαία προστάτις Παρασκευή, μὴ παύσῃ θερμῶς Χριστῷ τῷ Θεῷ, ὑπὲρ ἡμῶν ἀεὶ πρεσβεύουσα.»
Πηγές
Παρασκευη η Επιβατινή Κατηγορία:Επιβατιανοί
Λαζάνια
Με τον όρο λαζάνια, ή, σπανιότερα, λαζάνια ή λαγάνα (από Λατινικό làganum και λάγανον ), υποδεικνύει μια συγκεκριμένη μορφή ζύμης, που λαμβάνεται με κοπή σε μεγάλα τετράγωνα ή ορθογώνια του φύλλου ζύμης αυγών. Είναι η παλαιότερη μορφή ζυμαρικών που παράγεται στην Ιταλία. , να είναι σε θέση να βρει ίχνος του ήδη στην ελληνορωμαϊκή εποχή
Προέλευση
Ωστόσο, είναι ένα ζυμαρικό που τα τρέχον λαζάνια μας δίνουν το σχήμα και τίποτα άλλο. Η ζύμη (σύνθετη), έπρεπε να βράσει και στη συνέχεια να τηγανιστεί, όπως μας θυμίζει στον Ισίδωρος της Σεβίλλης (Εκεί./VII αιώνας), η οποία στο έργο του Ετυμολογίες στη φωνή Laganum διαβάζει: '' είναι μια μεγάλη και λεπτή ζύμη, μαγειρεμένη πρώτα στο νερό, στη συνέχεια τηγανισμένη σε λάδι".
Στην πραγματικότητα πρέπει να περιμένουμε το ΧΙΙΙ - XIV αιώνα στη Νάπολη σε ένα ανώνυμο βιβλίο μαγειρικής, στο οποίο τα λαζάνια παίρνουν τη σύγχρονη εμφάνισή τους τόσο στη σύνθεση της ζύμης όσο και στο μαγείρεμα της ζύμης που λαμβάνεται έτσι.
Περιφερειακές παραλλαγές
μικρογραφία|Λαζάνια στον φούρνο. μικρογραφία|Λαζάνια κανελάτα με ντομάτα Στη κεντρική και στη νότια Ιταλία αυτό το πιάτο παίρνει διαφορετικά ονόματα, μερικές φορές παρουσιάζοντας τον εαυτό του με πιο περίτεχνα σχήματα και μια πιο αρθρωτή ονοματολογία.
Παραπομπές
Κατηγορία:Ιταλική κουζίνα
Avatar: The Last Airbender Trading Card Game
Το Avatar: The Last Airbender Trading Card Game είναι παιχνίδι με κάρτες βασισμένο στην αμερικάνικη σειρά κινουμένων σχεδίων του τηλεοπτικού καναλιού Nickelodeon, Avatar: The Last Airbender.
Εξωτερικοί σύνδεσμοι
Κατηγορία:Αβατάρ: Ο Τελευταίος Μαχητής του Ανέμου Κατηγορία:Επιτραπέζια παιχνίδια
Κατρίν Σιόγκρεν
Η Κατρίν Σιόγκρεν  (Katrin Sjögren, γενν. στις 2 Φεβρουαρίου 1966) είναι πολιτικός από τα Ώλαντ, που αποτελούν ένα αυτόνομο και με μία γλώσσα σουηδόφωνο έδαφος της Φινλανδίας. Από το 2015 είναι Πρωθυπουργός των Ώλαντ (landtråd). Ανήκει στο κόμμα Φιλελεύθεροι για τα Ώλαντ.
Σταδιοδρομία
Nοσοκόμα στο επάγγελμα, η Σιόγκρεν εξελέγη στη Βουλή των νήσων Ώλαντ το 2003, με τη σημαία του κόμματος των Φιλελευθέρων και επανεξελέγη το 2007 και το 2011. Χρημάτισε επίσης υπουργός Κοινωνικών Υποθέσεων και Περιβάλλοντος της Περιφερειακής Κυβέρνησης από το 2007 έως το 2011. Το 2012 εξελέγη στην ηγεσία των Φιλελευθέρων και διαδέχθηκε τη Βίβεκα Έρικσον. Έπειτα από τις εκλογές του 2015, το κόμμα της Σιόγκρεν κατέλαβε 7 έδρες στο κοινοβούλιο. Η Σιόγκρεν εξελέγη πρωθυπουργός στις 25 Νοεμβρίου.
Παραπομπές
Κατηγορία:Ηγέτες εν ενεργεία Κατηγορία:Πρωθυπουργοί των Ώλαντ
Μαουρίτσιο Τζερβαζόνι
Ο σεβασμιότατος Μαουρίτσιο Τζερβαζόνι (ιταλικά: Maurizio Gervasoni, γεννήθηκε στις 20 Δεκεμβρίου 1953 στο Σάρνικο (Sarnico)) είναι από τις 21 Ιουλίου 2012 επίσκοπος της Ρωμαιοκαθολικής Εκκλησίας, με έδρα στο Βιτζέβανο (Vigevano) της Λομβαρδίας της Ιταλίας, αντικαθιστώντας τον Βιντσέντσο Ντι Μάουρο (Vincenzo Di Mauro).
Πηγές
Κατηγορία:Ιταλοί κληρικοί Κατηγορία:Επίσκοποι του Βιτζέβανο
Λαγόγυρος
Ενδιαίτημα
Τρέφεται με σπόρους (εξ ού και το όνομα του γένους: "Σπερμόφιλος" (σπέρμα~ (σπόρος) + φίλος), ρίζες, βλαστούς, φύλλα και ασπόνδυλα. Είναι ένα ημερόβιο ζώο που ζει σε αποικίες σε περιοχές με χαμηλό χορτάρι, χλοώδη αναχώματα ή καλλιέργειες. Φτιάχνει τη φωλιά του στο έδαφος σκάβοντας βαθιές στοές (λαγούμια) με πολλές εξόδους. Γεννά περί τα 6 μικρά τον χρόνο.
Αποτελεί σημαντική τροφή για ορισμένα είδη αρπακτικών πουλιών. Οι αποικίες του είδους αποτελούνται συνήθως από αρκετά άτομα και διατηρούν "φρουρούς" που ενημερώνουν τα άλλα μέλη στη θέα ενός αρπακτικού ζώου για να επιστρέψουν στις κρύπτες τους.
Κατανομή
Ενδημεί σε όλη την Ανατολική Ευρώπη από τη νότια Ουκρανία, στην Μικρά Ασία, Αυστρία, Τσεχία, Σλοβακία, Ελλάδα, Ρουμανία, Βουλγαρία, Βόρεια Μακεδονία και βόρεια όσο την Πολωνία.
Εξωτερικοί σύνδεσμοι
Κατηγορία:Σκιουρίδες Κατηγορία:Θηλαστικά της Ευρώπης Κατηγορία:Θηλαστικά της Ασίας Κατηγορία:Θηλαστικά της Ελλάδας
Ιβάν Καβιέδες
Ο Χάιμε Ιβάν Καβιέδες (ισπανικά: Jaime Iván Kaviedes, 24 Οκτωβρίου 1977) είναι επιθετικός από τον Ισημερινό που παίζει στη θέση του Στράικερ για την Ελ Νασιονάλ στου Ισημερινού. Είναι ένας από τους λίγους ποδοσφαιριστές της χώρας του που έπαιξαν στην Ευρώπη. Παρ' όλ' αυτά δεν κατάφερε να καθιερωθεί στην εθνική της πατρίδας του καθώς υπάρχουν πολλοί καλοί ποδοσφαιρστές εκεί.
Στυλ παιχνιδιού
Είναι γνωστός για το κατπληκτικό άγγιγμα της μπάλας που διαθέτει, την καταπληκτική του πάσα και την αίσθηση του γκολ στο αίμα του. Αν και δεν είναι καλός στο ψηλό παιχνίδι έχει βάλει πολλά γκολ με το κεφάλι. Μια μέρα που θα θυμάται για πάντα είναι όταν έβαλε γκολ ψαλιδάκι απέναντι στην Μπαρσελόνα με τη Ρεάλ Βαγιαδολίδ. Το γκολ αυτό ψηφίστηκε ως το καλύτερο της χρονιάς.
Καριέρα παίκτη
Ο Καβιέδες έγινε γνωστός όταν σε μια χρονιά σκόραρε 43 γκολ στο πρωτάθλημα του Ισημερινού. Αυτός ήταν και ο λόγος για μετακίνησή του στην Ιταλία και την Περούτζα της ιταλικής Σέριε Α. Ο Καβιέδες δεν ταίριαξε με το κλίμα εκεί και έτσι και από τότε άλλαξε έναν αριθμό ομάδων στην Ευρώπη, το Μεξικό και τη Νότια Αμερική πριν επιστρέψει στην πατρίδα του.
Μετά από ένα σύντομο πέρασμα από την Ντεπορτίβο Κίτο ο Καβιέδες έκανε συμβόλαιο με την Κρίσταλ Πάλας, ομάδα της Πρέμιερ Λιγκ Αγγλίας και έγινε ο τρίτος παίκτης από τον Ισημερινό που έπαιξε στη συγκεκριμένη κατηγορία της Αγγλίας. Μεταγγράφηκε στο σύλλογο για ένα ποσό της τάξεως των £2.000.000 και για αυτό υπάρχει σύγχηση για το αν δώθηκε με δανεεισμό ή με μεταγγραφή. Δεν ταίριαξε με τη φιλοσοφία του προπονητή Ιάιν Ντόουι και το σύστημά του 4-5-1. Έφυγε το χειμώνα της περιόδου 2004/05.
Μετά το Μουντιάλ της Γερμανίας (2006) μεταγράφηκε από τους Αρχεντίνος Τζούνιορς στην Ελ Νασιονάλ (Ισημερινός), πρωταθλητές σεζόν 2005-2006. Στο πρώτο του επίσημο παιχνίδι σκόραρε τέσσερα γκολ.
Διεθνής Καριέρα
Ντεμπούτο στην εθνική της πατρίδας του έκανε στην προκριματική φάση του Μουντιάλ της Ιαπωνίας και της Κορέας (2002) απέναντι στη Βραζιλία το 1998.
Ο Καβιέδες είναι αλησμόνητος στους συμπατριώτες του γιατί σκόραρε στην ισοπαλία 1-1 με την Ουρουγουάη το 2001 στα προκριματικά του Μουντιάλ Κορέας-Ιαπωνίας, χρονιά κατά την οποία έκανε την πρώτη του εμφάνιση σε Μουντιάλ ο Ισημερινός.
Βαθυτυπία
Η Βαθυτυπία συμπεριλαμβάνει μια ομάδα μεθόδων εκτύπωσης.
Ιβάν Καβιέδες
Διεθνής Καριέρα
Ήταν βασικό στέλεχος της εθνικής ομάδας της πατρίδας του η οποία συμμετείχε στα δύο τελευταία μουντιάλ (Ιαπωνία-Κορέα:2002, Γερμανία:2006).
Βαθυτυπία
Στις βαθυτυπικές μεθόδους η προς εκτύπωση παράσταση χαράσσεται πρώτα, με μηχανικά ή χημικά μέσα, στην επιφάνεια μιας τυπογραφικής πλάκας. Η πλάκα αλείφεται με παχιά και ισχυρά χρωματισμένη μελάνη, και ακολούθως τα επίπεδα (αχάραχτα) μέρη της σκουπίζονται ώστε να μην είναι μελανωμένα. Στη συνέχεια, εφαρμόζεται μεγάλη πίεση ώστε να μεταφερθεί στο υπόστρωμα η μελάνη που εξακολουθεί να βρίσκεται στα βαθουλωμένα (χαραγμένα) μέρη της τυπογραφικής πλάκας, σχηματίζοντας έτσι την εικόνα. Με την πίεση ωθείται το υπόστρωμα μέσα στα βαθουλώματα της τυπογραφικής πλάκας, δημιουργώντας έτσι ένα ανάγλυφο.
Ιβάν Καβιέδες
Διεθνής Καριέρα
Συμμετείχε στα παιχνίδια του Μουντιάλ του 2006 στα οποία και νίκησε με 2-0 στην πρεμιέρα την Πολωνία και με 3-0 την Κόστα Ρίκα. Ήταν το παιχνίδι στο οποίο σκόραρε το πρώτο του γκολ ο El Nine σε Μουντιάλ μετά από μπαλιά του Έντισνσον Μέντεζ. Το πανηγύρισε βγάζοντας μια κίτρινη μάσκα του Σπάιντερ-Μαν και φορώντας την και σηκώνοντας τα χέρια του πάνω μιμούμενος τον Οτιλίνο Τενόριο (σκοτώθηκε σε αυτοκινητικό δυστήχημα το 2005) όταν πανηγύριζε.
"Ο Οτιλίνο μας βλέπει από τον παράδεισο," είπε αργότερα.
Αυτό το γκολ βοήθησε τον Ισημερινό να περάσει στην επόμενη φάση μαζί με τη Γερμανία.
Εξωτερικοί σύνδεσμοι
Κατηγορία:Ποδοσφαιριστές από τον Ισημερινό Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Ισημερινού Κατηγορία:Ποδοσφαιριστές Αρχεντίνος Τζούνιορς Κατηγορία:Ποδοσφαιριστές Παγκοσμίου Κυπέλλου 2006 Κατηγορία:Ποδοσφαιριστές Παγκοσμίου Κυπέλλου 2002 Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Σέριε Α Κατηγορία:Ποδοσφαιριστές ΦΚ Πόρτο Κατηγορία:Ποδοσφαιριστές Περούτζα Κάλτσιο Κατηγορία:Ποδοσφαιριστές Κόπα Αμέρικα 1999 Κατηγορία:Ποδοσφαιριστές Κλουμπ Ντεπορτίβο Ελ Νασιονάλ Κατηγορία:Ποδοσφαιριστές στον Ισημερινό ανά ομάδα Κατηγορία:Ποδοσφαιριστές Σοσιεδάδ Ντεπορτίβο Κίτο Κατηγορία:Ποδοσφαιριστές Κρίσταλ Πάλας ΦΚ Κατηγορία:Ποδοσφαιριστές Λίγκα Ντεπορτίβα Ουνιβερσιτάρια ντε Κίτο Κατηγορία:Ποδοσφαιριστές Κλουμπ Σπορτ Εμελέκ Κατηγορία:Ποδοσφαιριστές Θέλτα Βίγο Κατηγορία:Ποδοσφαιριστές Κλουμπ Πουέμπλα Κατηγορία:Ποδοσφαιριστές Ρεάλ Βαγιαδολίδ Κατηγορία:Ποδοσφαιριστές Μπαρτσελόνα ΣΚ Κατηγορία:Ποδοσφαιριστές Κλουμπ Σοσιάλ ι Ντεπορτίβο Μακαρά Κατηγορία:Ποδοσφαιριστές Σοσιεδάδ Ντεπορτίβα Άουκας
Γέροντας Εύβοιας
Ο Γέροντας είναι χωριό του δήμου Ερέτριας της Περιφερειακής Ενότητας Εύβοιας. Σύμφωνα με την απογραφή του 2011 έχει 4 κατοίκους. Είναι κτισμένος σε υψόμετρο 450 μ. επί του όρους Όλυμπος. Απέχει περίπου 10 χιλιόμετρα από την Ερέτρια.
Το χωριό αναφέρεται σε οθωμανικό φορολογικό κατάστιχο του 1474 με την ονομασία Yeronda. Σύμφωνα με το κατάστιχο, είχε 12 σπίτια και υπαγόταν στον Ναχιγιέ Βάθιας. Το 1835 ο Γέροντας προσαρτήθηκε στον δήμο Ληλαντίων. Με την κατάργηση των δήμων το 1912 προσαρτήθηκε αρχικά στην κοινότητα Θεολόγου αλλά το 1961 προσαρτήθηκε στην κοινότητα Ερέτριας.. Με το σχέδιο Καποδίστριας προσαρτήθηκε στον δήμο Ερέτριας.
Η πορεία του πληθυσμού σύμφωνα με τις απογραφές:
Κοντά στο χωριό βρίσκεται το εξωκλήσι της Αγίας Άννας.
Παραπομπές
Κατηγορία:Δήμος Ερέτριας Κατηγορία:Χωριά του νομού Εύβοιας
Πέτρα του Λιμνίτη
Η Πέτρα του Λιμνίτη είναι μια ψηλή και στρογγυλοπή νησίδα στο δυτικό άκρο του Κόλπου της Μόρφου στα βορειοδυτικά της Κύπρου, στην Επαρχία Λευκωσίας. Έχει μήκος 150 μέτρα και πλάτος 105 μέτρα με απότομες πλαγιές στα βόρεια και δυτικά, με την υψηλότερη κορυφή της να φτάνει τα 15 μέτρα.
Στο νησάκι βρέθηκε ένας από τους παλαιότερους συνοικισμούς της Κύπρου χρονολογούμενος στη Νεολιθική ΙΑ περίοδο (7000-5310 π.Χ.). Διενεργήθηκαν ανασκαφές μεταξύ των ετών 1927 και 1931 από τη Σουηδική Αρχαιολογική Αποστολή, όμως η τύχη των αρχαιοτήτων είναι άγνωστη διότι το νησάκι βρίσκεται μέσα σε στρατιωτική ζώνη των κατοχικών δυνάμεων. Βρέθηκαν σχετικά εργαλεία ψαρέματος κατά τις ανασκαφές που υποδηλώνουν ότι οι προϊστορικοί κάτοικοι του μικρού συνοικισμού στην Πέτρα του Λιμνίτη ασχολούνταν με το ψάρεμα.
Η Πέτρα του Λιμνίτη αποτελεί σημαντικό τόπο φωλιάσματος για τον κιτρινοπόδη γλάρο (Larus michahellis).
Παραπομπές
Κατηγορία:Νησιά της Κύπρου
Μάχη των Νέων Πατρών
Η Μάχη των Νέων Πατρών έλαβε χώρα στις αρχές της δεκαετίας του 1270, μεταξύ μιας Βυζαντινής στρατιάς υπό τον Ιωάννη Παλαιολόγο, που πολιόρκησε την πόλη των Νέων Πατρών και των δυνάμεων του Ιωάννη Δούκα Αγγέλου, ηγεμόνα της Θεσσαλίας. <mapframe latitude="38.867567" longitude="22.24029" zoom="8" width="250" height="250" align="right" />Η μάχη απέβη καταστροφική για την βυζαντινή στρατιά, που αιφνιδιάστηκε και ηττήθηκε από πολύ πιο ολιγάριθμο, αλλά πλέον πειθαρχημένο αντίπαλο.
Παρόλη την ήττα, οι υποχωρούσες βυζαντινές δυνάμεις συνεισέφεραν λίγες μέρες μετά στην νίκη του Βυζαντινοΰ εναντίον του Λατινικού στόλου, κατά την Ναυμαχία της Δημητριάδος.
Πηγές
Κατηγορία:Μάχες της Βυζαντινής Αυτοκρατορίας
Πάνος Σαρηγιάννης
Ο Πάνος Σαρηγιάννης ή Σαρρηγιάννης († 26 Δεκεμβρίου 1825), ήταν πρωτεργάτης του αγώνα του 1821. Υπήρξε προεστός του Άστρους και του Αγίου Ιωάννη, ήταν προύχοντας της επαρχίας του και φάνηκε πολύ χρήσιμος στην αρχή της επανάστασης. Έθεσε το σπίτι του στην διάθεση της εξουσίας των στρατιωτικών και πολιτικών. Ήταν ο μόνος που επαινέθη τότε από όλους για τον άδολο πατριωτισμό του.
Βιογραφία
Η καταγωγή του ήταν από την επαρχία Αγίου Πέτρου, στην Αρκαδία της Πελοποννήσου και συγκεκριμένα από το χωριό Άγιος Ιωάννης. Ήταν γαμπρός του επίσης ισχυρού προύχοντα και προεστού του Αγίου Ιωάννη, Αναγνώστη Παπάζογλου (†1817). Η οικογένειά του, ήταν μια από τις παλαιότερες και ισχυρότερες του χωριού. Ο Πάνος Σαρηγιάννης, έγινε μέλος της Φιλικής εταιρίας το 1820, από τον Αναγνώστη Κονδάκη, μαζί με τον γαμπρό του, Κωνσταντίνο Ζαφειρόπουλο και άλλους. Στις 24 Μαρτίου 1821, με την έναρξη της Επανάστασης, ύψωσε το λάβαρο της επανάστασης, μαζί με τον Αναγνώστη Κονδάκη στην Κυνουρία. Σύντομα, βρέθηκε, μαζί με τους αδερφούς Ζαφειρόπουλους, στο στρατόπεδο των Βερβένων, όπου συνέβαλε σημαντικά στην τροφοδοσία του. Σημαντική ήταν η προσφορά του και σε άλλες μάχες, όπως των Δολιανών, της Τριπολιτσάς κ.α. Στις 20 Ιουνίου 1821, όταν ο Δημήτριος Υψηλάντης έφτασε στην περιοχή, φιλοξενήθηκε στην οικία του στον Άγιο Ιωάννη, αφού πρώτα τον υποδέχτηκαν στο Άστρος.
Κατά τη διάρκεια του αγώνα, προσέφερε σημαντικά ποσά για τον αγώνα και βοήθησε στην Β΄ Εθνοσυνέλευση Άστρους. Τα επόμενα χρόνια συνείσφερε ενεργά στην επανάσταση, ενώ το 1825, προσέφερε χρήματα, μαζί με τον Ιωάννη Ζαφειρόπουλο, για να απελευθερωθούν ο Παναγιώτης και Κωνσταντίνος Ζαφειρόπουλος.
Ο Πάνος Σαρηγιάννης, πέθανε, σύμφωνα με χειρόγραφο της Μονής Λουκούς, στις 26 Δεκεμβρίου 1825. Ήταν παντρεμένος με την κόρη του Αναγνώστη Παπάζογλου, Μάρω και έχει μια κόρη, σύζυγο του Κωνσταντίνου Ζαφειρόπουλου.
Πηγές
Κατηγορία:Αγωνιστές του 1821 Κατηγορία:Έλληνες πρόκριτοι
Ασίλ Αλιέ
Ο Ασίλ Αλιέ (γαλλ. Achille Allier, 1807 – 3 Απριλίου 1836 ) ήταν Γάλλος αρχαιολόγος, συγγραφέας, χαράκτης και τεχνοκριτικός.
Βιογραφικά στοιχεία
Ο Ασίλ Αλιέ γεννήθηκε στην πόλη Μονλυσόν της κεντρικής Γαλλίας και ήταν γιος ενός μανάβη. Ο Ασίλ εγκαταστάθηκε στο Παρίσι για να σπουδάσει νομικά και πήρε άδεια ασκήσεως της δικηγορίας, ωστόσο παραπονιόταν για τα «φθειρόμενα ήθη» που κυριαρχούσαν στην πρωτεύουσα και επέστρεψε στη γαλλική επαρχία, εγκαθιστάμενος στη μικρή κωμόπολη Μπουρμπόν Λαρσαμπώ.
Ο Βίκτωρ Ουγκώ ενεθάρρυνε τον Αλιέ να συνεισφέρει στην ανανέωση του ενδιαφέροντος για τη γαλλική επαρχία. Αμφότεροι διείδαν σε αυτό μια ευκαιρία για να αντιταχθούν στον κερματισμό των Νομών της Γαλλίας και να αντιταχθούν στον Ιακωβινισμό.
Ο Αλιέ περιόδευσε στις επαρχίες της Γαλλίας, όπου αντέγραψε τα επιτύμβια αρχαίων τάφων και δημιούργησε σχέδια των παλαιών φρουρίων. Αργότερα ήταν υπεύθυνος για την αναστήλωση του παρεκκλησίου του ενοριακού ναού στο Μπουρμπόν Λαρσαμπώ. Υπήρξε επίσης ο ιδρυτής (το 1835), διευθυντής, εικονογράφος και σχεδιαστής του μηνιαίου περιοδικού Art en Province (= «Η τέχνη στην επαρχία»). Το περιοδικό συνέχισε να εκδίδεται μέχρι και 15 έτη μετά τον θάνατό του.
Ο Αλιέ απεβίωσε στο Μπουρμπόν Λαρσαμπώ από εγκεφαλικό επεισόδιο σε ηλικία 28 ή 29 ετών.
Τιμές
Στο σπίτι όπου γεννήθηκε ο Αλιέ, στην οδό Notre-Dame 18 του Μονλυσόν, έχει τοποθετηθεί αναμνηστική πλάκα. Στο Μπουρμπόν Λαρσαμπώ έχει δοθεί το όνομά του σε μία οδό, ενώ αμέσως μετά τον θάνατό του στήθηκε προτομή του Αλιέ, έργο του γλύπτη Ωγκύστ Πρεώ, στην αυλή του ναού, εγκαίρως για την τέλεση λειτουργίας και μνημοσύνου στη μνήμη του που έλαβε χώρα στις 15 Σεπτεμβρίου 1836.
Τζέσικα Λανγκ
Η Τζέσικα Λανγκ (Jessica Phyllis Lange, 20 Απριλίου 1949) είναι Αμερικανίδα ηθοποιός. Είναι κάτοχος 2 βραβείων Όσκαρ για τις ταινίες Τούτσι (1982) και Μπλε Ουρανός (1994), ενώ έχει βραβευτεί τέσσερις φορές με χρυσή σφαίρα.
Ασίλ Αλιέ
Τιμές
Το 1991 θεσπίσθηκε το «Βραβείο Ασίλ Αλιέ», που απονέμεται ετησίως σε συγγραφείς επιστημονικών έργων με θέμα που σχετίζεται με τον Νομό Αλλιέ και την περιοχή του πρώην Δουκάτου της Βουρβόνης.
Τζέσικα Λανγκ
Βιογραφία
Η Τζέσικα Φίλις Λανγκ γεννήθηκε στο Κλοκέτ της Μινεσότα το 1949 και είναι το τρίτο από τα τέσσερα παιδιά των Ντόροθι Φλόρενς Σάλμαν και Άλμπερτ Τζον Λανγκ.
Σπούδασε καλές τέχνες για ένα μικρό διάστημα στο πανεπιστήμιο της Μινεσότα κι έπειτα αναχώρησε για το Παρίσι, όπου έμαθε την τέχνη της παντομίμας με καθηγητή τον Ετιέν Ντεκρού. Το 1973 επέστρεψε στις ΗΠΑ και σπούδασε υποκριτική στη Νέα Υόρκη, ενώ ταυτόχρονα δούλευε ως σερβιτόρα και μοντέλο.
Ασίλ Αλιέ
Βιβλιογραφία
Κατηγορία:Γάλλοι αρχαιολόγοι
Τζέσικα Λανγκ
Βιογραφία
Η πρώτη της κινηματογραφική δουλειά ήταν η ταινία του 1976 Κινγκ Κονγκ, πλάι στον Τζεφ Μπρίτζες. Η ταινία ήταν τεράστια κινηματογραφική επιτυχία, αλλά οι κριτικοί την καταδίκασαν με αποτέλεσμα η Λανγκ να μην εμφανιστεί στη μεγάλη οθόνη για τρία χρόνια.
Οι εμφανίσεις της στις ταινίες: Η παράσταση αρχίζει του Μπομπ Φόσι το 1979 και Ο ταχυδρόμος χτυπάει πάντα δυο φορές του Μπομπ Ράφελσον του 1981, ενθουσίασαν κοινό και κριτική κι από τότε ξεκίνησε η ανοδική της πορεία. Επίσης το 1981 απέκτησε μια κόρη, καρπό της σχέσης της με το χορευτή Μιχαήλ Μπαρίσνικοφ. Την επόμενη χρονιά πρωταγωνίστησε στην ταινία Φράνσις, μια Αδέσμευτη Γυναίκα καθώς και στην Τούτσι πλάι στο Ντάστιν Χόφμαν. Έλαβε τις πρώτες της δύο υποψηφιότητες στα βραβεία Όσκαρ και για τις δύο αυτές εμφανίσεις και κέρδισε τελικά το όσκαρ Β' γυναικείου ρόλου, κατηγορία στην οποία ήταν υποψήφια για την Τούτσι. Η δεκαετία του '80 συνεχίστηκε με καλούς δραματικούς ρόλους κι υποψηφιότητες στα όσκαρ, ενώ το 1991 συμπρωταγωνίστησε με τον Ρόμπερτ Ντε Νίρο στην ταινία του Μάρτιν Σκορσέζε Το Ακρωτήρι του Φόβου. Το 1994 κέρδισε το δεύτερο της όσκαρ για την ερμηνεία της στην ταινία Μπλε ουρανός και την επόμενη χρονιά κέρδισε τη χρυσή σφαίρα για την εμφάνισή της ως Μπλανς Ντιμπουά στην τηλεοπτική μεταφορά του θεατρικού Λεωφορείο ο πόθος του Τένεσι Γουίλιαμς, ρόλο που είχε ήδη υποδυθεί στο Μπρόντγουεϊ. Το 2008 πρωταγωνίστησε στην ταινία Grey Gardens με τη Ντρού Μπάριμορ. Η Λανγκ έχει αποκτήσει άλλα δύο παιδιά με το σύντροφό της απ' το 1982 Σαμ Σέπαρντ.
Από το 2011 έως το 2014 συμμετείχε στην αμερικανική τηλεοπτική σειρά τρόμου American Horror Story.
Εξωτερικοί σύνδεσμοι
Κατηγορία:Βραβευμένες με Όσκαρ Α' Γυναικείου Ρόλου Κατηγορία:Βραβευμένες με Όσκαρ Β' Γυναικείου Ρόλου Κατηγορία:Βραβευμένες με Χρυσή Σφαίρα Β΄ Γυναικείου Ρόλου Κατηγορία:Βραβευμένες με Χρυσή Σφαίρα Καλύτερης Ηθοποιού (Δραματικές ταινίες) Κατηγορία:Αμερικανίδες ηθοποιοί θεάτρου Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Πρέσβεις Καλής Θέλησης της UNICEF
Ειρήνη Μητροπούλου
Η Ειρήνη Μητροπούλου, γεννημένη στις 23 Ιουνίου 1975 στην Αθήνα, είναι Ελληνίδα καλαθοσφαιρίστρια. Διαθέτοντας ύψος 1,88 μέτρα αγωνίζεται ως Center.
Βιογραφικά στοιχεία
Σήμερα η Μητροπούλου αγωνίζεται στη ΦΕΑ Ν.Φιλαδέλφειας / Ν. Χαλκηδόνας συμβάλλοντας κατά πολύ στην άνοδό της στην Α1 Εθνική Κατηγορία, αλλά και στη συμμετοχή της νεοφώτιστης ομάδας στον τελικό του Κυπέλλου το 2010 (5η συμμετοχή για τη Μητροπούλου).
Με την Εθνική Ελλάδος Γυναικών έχει συμμετάσχει στους Μεσογειακούς Αγώνες 1997 και η τελευταία της συμμετοχή με το εθνόσημο ήταν το 2001. Εντούτοις, αναμένεται να συμμετάσχει στο Παγκόσμιο Πρωτάθλημα του 2010 στην Τσεχία.
Εξωτερικοί σύνδεσμοι
Κατηγορία:Ελληνίδες αθλήτριες της καλαθοσφαίρισης Κατηγορία:Καλαθοσφαιρίστριες Εθνικής Ελλάδας Κατηγορία:Καλαθοσφαιρίστριες Σπόρτιγκ Κατηγορία:Καλαθοσφαιρίστριες ΦΕΑ Κατηγορία:Σέντερ